W Brusach bëło ju pòsobné pòtkanié z cyklu „Jô jem z Kaszëb tej jô czëtóm”. Projecht je realizowóny przez Ceńter Kùlturë i Bibloteczi w Brusach, jaczé na ten cél dostôł wnet 30 tës. zł. z Minysterstwa Kùlturë i Nôrodny Spôdkòwiznë. W jegò òbrëmienim są akcje czëtaniô dzecóm i pòtkania ze znónyma pisarzama. Tą razą gòscã béł Janusz Mamelsczi, aùtór nônowszi pòwiescë dlô dzecy „Mack”. Finôł projechtu „Jô jem z Kaszëb, tej jô czëtóm” to mdze czëtelniczi happening jaczi mdze w Brusach 4 czerwińca.